

**Алматы облысы бойынша 2022 жылдың І-ІІ-ІІІ тоқсанға арналған әлеуметтік маңызы бар азық-түлік тауарлары үшін бөлшек сауда бағаларының шекті мәндерін бекіту туралы**

Алматы облысы әкімдігінің 2022 жылғы 24 мамырдағы № 177 қаулысы. Қазақстан Республикасының Әділет министрлігінде 2022 жылы 31 мамырда № 28271 болып тіркелді

      "Сауда қызметін реттеу туралы" Қазақстан Республикасы Заңының 8-бабына, "Әлеуметтік маңызы бар азық-түлік тауарларына бөлшек сауда бағаларының шекті мәндерін және оларға бөлшек сауда бағаларының шекті рұқсат етілген мөлшерін белгілеу қағидаларын бекіту туралы" Қазақстан Республикасы Ұлттық экономика министрінің міндетін атқарушының 2015 жылғы 30 наурыздағы № 282 бұйрығымен бекітілген Әлеуметтік маңызы бар азық-түлік тауарларына бөлшек сауда бағаларының шекті мәндерін және оларға бөлшек сауда бағаларының шекті рұқсат етілген мөлшерін белгілеу қағидаларының 7-тармағына (Нормативтік құқықтық актілерді мемлекеттік тіркеу тізілімінде № 11245 болып тіркелген) сәйкес, Алматы облысының әкімдігі ҚАУЛЫ ЕТЕДІ:

      1. Осы қаулының қосымшасына сәйкес, Алматы облысы бойынша 2022 жылдың І-ІІ-ІІІ тоқсанға арналған әлеуметтік маңызы бар азық-түлік тауарлары үшін бөлшек сауда бағаларының шекті мәндері бекітілсін.

      2. "Алматы облысының кәсіпкерлік және индустриялық-инновациялық даму басқармасы" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулының Қазақстан Республикасының Әділет министрлігінде мемлекеттік тіркелуін;

      2) осы қаулы ресми жарияланғаннан кейін Алматы облысы әкімдігінің интернет-ресурсында орналастырылуын қамтамасыз етсін.

      3. Осы қаулының орындалуын бақылау Алматы облысы әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алматы облысының әкімі* | *К. Бозумбаев* |

|  |  |
| --- | --- |
|  | Алматы облысы әкімдігінің 2022 жылғы 24 мамырдағы № 177 қаулысына қосымша |

**Алматы облысы бойынша 2022 жылдың І-ІІ-ІІІ тоқсанға арналған әлеуметтік маңызы бар азық-түлік тауарлары үшін бөлшек сауда бағаларының шекті мәндері**

|  |  |  |  |  |  |
| --- | --- | --- | --- | --- | --- |
| № | Тауар атауы | Өлшем бірлігі | I-тоқсан | II-тоқсан | III-тоқсан |
| 1 | Тазартылған күріш (домалақ дәнді, өлшеніп салынатын) | теңге/  килограмм | 353 | 349 | 363 |
| 2 | Бірінші сортты бидай ұны | теңге/  килограмм | 187 | 192 | 198 |
| 3 | Қарақұмық жармасы (дән, өлшеніп салынатын) | теңге/  килограмм | 485 | 500 | 524 |
| 4 | Бірінші сортты ұннан жасалған бидай наны (пішінді) | теңге/  килограмм | 159 | 164 | 165 |
| 5 | Рожки (өлшеніп салынатын) | теңге/  килограмм | 292 | 304 | 304 |
| 6 | Сиыр еті (сүйекті жауырын-төс бөлігі) | теңге/  килограмм | 2292 | 2360 | 2466 |
| 7 | Тауық еті (сан сүйек және іргелес жұмсақ еті бар сан жілік) | теңге/  килограмм | 894 | 915 | 963 |
| 8 | Пастерленген сүт, майлылығы 2,5%, жұмсақ қаптамада | теңге/  литр | 221 | 223 | 226 |
| 9 | Майлылығы 2,5% айран, жұмсақ қаптамада | теңге/литр | 228 | 228 | 232 |
| 10 | Сүзбе: майлылығы 5-9% | теңге/  килограмм | 1151 | 1149 | 1174 |
| 11 | Тауық жұмыртқасы (I санатты) | теңге/дана | 42,8 | 41,9 | 42,1 |
| 12 | Сары май (тұздалмаған, майлылығы кемінде 72,5%, толықтырғыштар және өсімдік майлары жоқ) | теңге/  килограмм | 2922 | 3025 | 3073 |
| 13 | Күнбағыс майы | теңге/  литр | 792 | 835 | 862 |
| 14 | Ақ қауданды қырыққабат | теңге/  килограмм | 124 | 89 | 101 |
| 15 | Басты пияз | теңге/  килограмм | 96 | 125 | 104 |
| 16 | Асханалық сәбіз | теңге/  килограмм | 174 | 257 | 205 |
| 17 | Картоп | теңге/  килограмм | 151 | 212 | 167 |
| 18 | Ақ қант – құмшекер | теңге/  килограмм | 265 | 274 | 270 |
| 19 | Ac тұзы ("Экстра" -дан басқа) | теңге/  килограмм | 55 | 54 | 54 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК